OSNOVNA ŠKOLA MARIA MARTINOLIĆA

Omladinska 11, 51550 Mali Lošinj

tel: 051/231-153, fax: 232-652

Temeljem točke 6. Odluke o načinu ostvarivanja prednosti pri upisu djece u cjelodnevni odgojno-obrazovni rad prvog razreda (KLASA: 602-02/16-01/01 URBROJ: 2213-24-16-5), Povjerenstvo za utvrđivanje liste prednosti za upis u program cjelodnevnog odgojno-obrazovnog rada prvog razreda objavljuje

POZIV

za upis u program cjelodnevnog odgojno-obrazovnog rada prvog razreda

Pozivaju se roditelji djece koja u školskoj godini 2016./17. upisuju prvi razred osnovne škole, zainteresirani za program cjelodnevnog odgojno-obrazovnog rada da u tajništvo Škole dostave tražene dokumente.

Osnove i mjerila za ostvarivanje prednosti pri upisu djece u cjelodnevni odgojno-obrazovni rad prvog razreda:

|  |  |  |
| --- | --- | --- |
| Red.br. | Osnova za utvrđivanje prednosti pri upisu | Mjerilo - bodovi |
| 1. | Zaposlena oba roditelja | 5 |
| 2. | Zaposlen samohrani roditelj | 7 |
| 3. | Roditelj žrtva ili min 50% invalid Domovinskog rata | 5 |
| 4. | Roditelj s invaliditetom min 50% | 5 |
| 5. | Učenik iz obitelji s troje ili više djece školske dobi | 1 |
| 6. | Učenik bez roditeljske skrbi | 3 |
| 7. | Primatelj dječjeg doplatka | 1 |
|  |  |  |
|  |  |  |
|  |  |  |

Osnove navedene pod rednim brojevima 1. i 2. međusobno se isključuju.

Prednost pri upisu imaju učenici s ukupno većim brojem bodova. Ukoliko dvoje ili više učenika ima isti broj bodova, prednost pri upisu ima učenik mlađe životne dobi.

Roditelji zainteresirani za upis učenika u cjelodnevni odgojno-obrazovni rad dužni su u zadanom roku dostaviti dokumente za utvrđivanje prednosti:

1. za osnovu pod rednim brojem 1. i 2.: potvrda Hrvatskog zavoda za mirovinsko osiguranje, ne starija od 15 dana. Za strane državljane ili osobe zaposlene u inozemstvu prijevod ugovora o radu ili potvrde kojom se dokazuje činjenica postojanja ugovora o radu/mirovinskog osiguranja temeljenog na radu;
2. za osnovu pod rednim brojem 2.: status samohranog roditelja dokazuje se izjavom danom pod materijalnom i kaznenom odgovornošću, da sam skrbi o djetetu i da nema prihoda od drugog roditelja;
3. za osnovu pod rednim brojem 3. i 4.: preslika važećeg rješenja;
4. za osnovu pod rednim brojem 5.: preslike rodnog lista ili izvatka iz matice rođenih za djecu iz obitelji koji pohađaju osnovnu ili srednju školu;
5. osnova pod rednim brojem 6.: rješenje Centra za socijalnu skrb kojim se dokazuje pravo na uzdržavanje djeteta, a za udomitelja dozvola izdana od Centra za socijalnu skrb;
6. osnova pod rednim brojem 7.: preslika važećeg rješenja o dječjem doplatku ili odgovarajuća potvrda Hrvatskog zavoda za mirovinsko osiguranje.

Zainteresirani roditelji mogu dostaviti dokumente za utvrđivanje prednosti u tajništvo Škole radnim danom od 9 do 13 sati, najkasnije do 30. lipnja 2016.

Nepotpune i zakašnjele prijave neće se razmatrati.

Listu prednosti Škola objavljuje na mrežnoj stranici najkasnije do 31.08.2016.

Ovaj poziv objavljen je na mrežnoj stranici Škole 08.06.2016.